એકવીસમી સદીમાં આ વાત થોડી અજીબ લાગે, પરંતુ નગ્ન સત્ય આ જ છે. આટલો ટાઈમ કોની જોડે હોય આવું બધું કરવાનો? તો યાદ રહે કુછ પાને કે લિયે કુછ કરના ભી પડતા હૈ. બાકી યાંત્રિક સેક્સથી કંટાળી પત્ની કોક વાર એમ ના બોલી ઉઠે કે “બસ તમારે તો રોજ આ જ જોઈએ ને પછી પડખું ફેરવી ઊંઘ્યા!” આવા સંવાદો અનેક અતૃપ્ત ઝંખનાઓ પણ વંધ્યત્વના કારણ બની શકે છે. આથી નિર્ણય તમારે લેવાનો છે કે તમારું સહશયન નિશ્ચિત લક્ષ્ય માટે છે કે તેનાથી બાય પ્રોડક્ટ તરીકે સંતાનો ઉત્પન્ન કરવા માટે?? એક મત મુજબ જયારે દંપતિ સહશયનરત થાય છે અને બીજનું મિલન થાય છે ત્યારે આત્માઓ ની ગર્ભ માં પ્રવેશ માટે સ્પર્ધા યોજાય છે. જેમ સ્ક્રીન પર જોયા વગર નંબર ડાયલ કરવાથી રોંગ નંબર થવાની શક્યતા વધી જાય છે તેમ આ ધક્કામુક્કીમાં કોઈ શેતાની આત્મા કે તેના આંશિક ગુણો ધરાવતો આત્મા પ્રવેશે તેની શક્યતાઓ વધી જાય છે. તેના કરતા યોગ્ય નંબર ડાયલ કરવાથી ચોક્કસ વ્યક્તિ ને જ કોલ લાગે છે.